"Setswana Puo ya Gae (HL)/P2 13 DBE/Ngwanaitseele 2016 NSC – Memorantamo KAROLO YA C: TERAMA POTSO 14: POTSO YA TLHAMO ELA TLHOKO: Mo tlhamong ya motlhatlhojwa go tshwanetse ga akarediwa dintlha tse di fa tlase. Go tlaa dirisiwa ruboriki ya maduo a a kana ka 25 go tshwaya tlhamo ya motlhatlhojwa. BATHO GA BA TSHWANE – SS Mokua • Morero wa teramakhutshwe, Batho ga ba tshwane, o agegile go ya ka moo ditiragalo tsa teramakhutshwe e, di o senolang ka teng. • Kwa tshimologong, Moremi o dira tiro e e sa tlwaelegang ya go thusa Nnaniki go tlhatswa diaparo le go di anega. Selo se se ntseng jaana ga se a tlwaelwa go dirwa ke banna ka bontsi ka ba tsaya gore go tlaa twe basadi ba ba ipaakanyeditse. Tiro e e dirwang ke Moremi mo lelapeng lwa gagwe e senola morero sentle wa gore batho ga ba tshwane e le ruri. • Tiragalo e nngwe e e senolang fa batho ba sa tshwane ke fa Moremi e le ene a bolelelang Nnaniki gore ba tshwanetse go batlela mosadimogolo mothusi, mme e sa dirwe ke Nnaniki. Moremi ke ene a tsayang matsapa otlhe le go nna moeteledipele wa go batla mothusi. Se se senola morero wa gore tota batho ga ba tshwane. • Moremi o kaela Nnaniki gore ba tshwanetse go batla motho yo o tswang kgakala, mme Nnaniki o kaya gore motho yo o jalo a ka ba udubatsa ka go ba utswetsa. Moremi o mo tlhalosetsa fa batho ba sa tshwane gonne ka nako nngwe o ka nna le motho yo o tshepagalang le fa a tswa kgakala. Ntlha e, e gatelela morero wa gore batho ga ba tshwane e le ruri. • Fa mothusi wa ga mmaagwe Moremi, Nomalanga, a goroga le Nobutlhe, Moremi ke ene a mo amogelang le go mo kaela gore a phuthologe, o mo gae. Tiro e ka gale e tshwanetse e ka bo e dirwa ke Nnaniki. Se se senola morero wa gore Moremi ga a tshwane le banna ba bangwe. • Nobutlhe o ne a na le pelaelo ya gore Moremi o tlaa ratana le Nomalanga fa a ya go mo direla, mme Moremi ga a ka a dira jalo go senola morero wa gore ga a tshwane le banna ba bangwe ba ba feleletsang ba ratana le bathusi ba bona. • Nomalanga o feta a phutha mmaagwe Moremi go feta ngwana wa ga mmangwanaagwe Moremi go tlhagisa morero wa gore batho ga ba tshwane tota. • Fa Moremi le Nnaniki ba kopa Nomalanga go ya malatsing a boikhutso, o a gana, mme o ba kaela gore o tlaa ya ka kgwedi ya Sedimonthole. Se se supa fa Nomalanga a sa tshwane le bathusi ba bangwe. • Nomalanga o boa kwa malatsing a boikhutso, mme o fitlhela MmaMoremi a tlhokafetse. Moremi o mmolelela fa a setse a mmatletse tiro kwa go mooki Matlhare. Nomalanga o gana tiro eo a kaya fa baoki ba sa tshware bathusi sentle. Ntlha e, e senola morero wa gore Nomalanga ga a tshwane le bathusi ba bangwe, o bua nnete. • O tsamaya le Moremi a feta a bua puophaa fa pele ga mooki Matlhare gore a ka se kgone go mo direla ka gore bathusi ba ba direlang baoki ba bua ba sa kgale mathe ganong ka tsholo e e seng monate ya baoki. Se se tlhagisa morero wa gore Nomalanga ga a tshwane le batho ba bangwe. [25] Kwalololo e ileditswe Phetla"